ถูกแมวแม่ลูกอ่อนกัดที่ข้อเท้าซ้าย ล้างแผลด้วยสบู่ แต่ล้างแผลไม่หมด พึ่งมาเห็นตอนไป รพ.ว่ามีรอยข่วนด้านหลัง ตอนนี้ไปฉีดวัคซีนแล้ว วันเดียวกับที่โดนกัด แต่มีอาการเหงื่อออกตอนนอน กับอาการคอแห้ง เกิดจากอะไรค่ะ กังวลมากเลย เพราะเป็นแมวจรจัด
สวัสดีค่ะ หากแผลที่โดนกัดที่แมวกัดเป็นแผลเปิดมีเลือดออก หรือมีหลายแผล แนะนำให้ฉีดอิมูโนโกลบูลินต่อเชื้อพิษสุนัขบ้าร่วมด้วยกันกับการฉีดวัคซีนป้องกันพิษสุนัขบ้าค่ะส่วนอาการของโรคพิษสุนัขบ้านั้น ส่วนใหญ่มีระยะฟักตัวอยู่ที่ประมาณ 3 สัปดาห์ ถึง 4 เดือน ดังนั้นการมีอาการผิดปกติ คือ อาการเหงื่อออกตอนนอน คอแห้งหลังโดนกัดไปเพียงแค่ 1 วัน ก็ไม่น่าใช่อาการของโรคพิษสุนัขบ้าค่ะ อาจเกิดจากการดื่มน้ำน้อย และเนื่องจากในระยะนี้อากาศร้อน ย่อมมีเหงื่อออกได้ง่าย อาจทำให้ร่างกายยิ่งขาดน้ำ คอจึงแห้ง หรืออาจเป็นอาการเริ่มแรกของการเป็นไข้หวัด คออัดชกเสบ หรือเกิดจากความเครียดก็ได้ค่ะนอกจากวัคซีนป้องกันพิษสุนัขบ้าแล้ว หากไม่ได้ฉีดวัคซีนป้องกันบาดทะยักเข็มกระตุ้นนานเกิน 5 ปีแล้ว ควรฉีดด้วยค่ะ และควรทำความสะอาดแผลทุกวัน ทานยาปฏิชีวนะฆ่าเชื้อร่วมด้วย เนื่องจากแผลที่ถูกสัตว์กัด มีโอกาสติดเชื้อแบคทีเรียกลายเป็นหนองได้ง่ายและลองสังเกตแมวแม่ลูกอ่อนตัวนั้นดูไปด้วยค่ะ หากแมวไม่ตายภายใน 10 วัน แมวก็ไม่ได้เป็นโรตพิษสุนัขบ้าค่ะ และ ก็ย่อมไม่ติดเชื้อพิษสุนัขบ้าค่ะ